cyanic-selkie/wikianc huggingface dataset:
भारतीय नौसेना पताका
औपनिवेशिक युग की पताकाएँ
भारत के सितारे की नीली पताका का उपयोग 1879-1892 तक हर मेजेस्टीज़ इंडियन मरीन (1879-1892) के नौसैनिक ध्वज के रूप में किया गया था। इसके बाद इसका उपयोग रॉयल इंडियन मरीन (1892-1934) द्वारा किया गया, बाद में इसका उपयोग रॉयल इंडियन नेवी (1934-1950) में किया गया। 1928 में एक लड़ाकू बल के रूप में रॉयल इंडियन मरीन के पुनर्गठन के बाद, सफेद चिन्ह- आरएन के नौसैनिक ध्वज को अपनाया गया था, और बाद में 11 नवंबर 1928 को पहली बार इसे स्थापित किया गया था।
भारतीय दण्ड संहिता धारा ५
भारतीय दण्ड संहिता की धारा ५ ऐसे कानूनों के बारे में है जो की इस संहिता से प्रभावित नहीं होंगे। इसके तहत इस संहिता से ऐसा कोई भी कानून प्रभावित नहीं होगा जो की किसी सरकारी कर्मचारी, सनिक, नाविक, एयरमेंन आदि के द्वारा किये गए विद्रोह और परित्याग सम्बन्धी सजा के लिए हैं।
बाहरी स्रोत
https://web.archive.org/web/20100108051252/http://vakilno1.com/bareacts/IndianPenalCode/S5.htm
धारा 5 के बारे मे और जानकारी
अवुकाना बुद्ध प्रतिमा
अवुकाना बुद्ध प्रतिमा (संस्कृत म् : अवुकाना प्रतिमा, ) मध्य श्रीलंका के केकीरवा विभाग में स्थित भगवान् बुद्ध की प्रतिमा है। ये प्रतिमा ४० फीट (१२ मी.) उन्नत (tall) है। विशाल ग्रेनाट् शिला में उत्कीर्ण ये प्रतिमा पाँचवी शतादी में बनाई गई, ऐसा अनुमान किया जाता है। अवुकाना प्रतिमा अभयमुद्रा के भिन्न स्वरूप को दर्शाती है। उस प्रतिमा में सुक्ष्म उत्कीर्णन किया गया है। मुख्यतया वस्त्र का सुष्ठु रूप से उत्कीर्णन करने में अधिक कार्य किया गया है ऐसा प्रत्यक्ष होता है। धातुसेन नामके राजा के समय में उत्कीर्ण ये प्रतिमा शिक्षक और विद्यार्थीओं में आयोजित स्पर्धा का फल है। सद्य वो स्थल पर्यटन के लिये उत्तम स्थल माना जाता है।
स्थल और सज्जा
अवुकाना प्रतिमा मध्य श्रीलंका के केकीरवा विभाग में स्थित अवुकाना ग्राम में विद्यमान है। उस ग्राम का अपर नाम औकाना भी प्रसिद्ध है। प्रतिमा के सम्मुख काला वेवा नामका सरोवर है। बुद्ध प्रतिमा सरोवर की ओर अभिमुखी है। विशाल ग्रेनैट शिल से निर्मित वो प्रतिमा को गिरिका (टीला) से भिन्न नहीं किया गया है, अपि तु गिरिका के सम्मुख स्थित भाग पर उत्कीर्णन करके पृष्ठ भाग गिरिका के साथ सँल्लग्न ही स्थापित किया गया है   । ऐसा करने से प्रतिमा का आधार दृढ हो गया है और वो विशाल प्रतिमा दृढतया भूमि पर स्थित हो गई है  । परन्तु प्रतिमा का कमल आकार आसन का भिन्नतया उत्कीर्णन करके प्रतिमा के आधार के रूप में निर्मित किया गया है। आसन के बिना प्रतिमा का औन्नत्य ३८ फीट् १० इंच् (११.८४ मीटर) है। आसन का औन्नत्य गिन कर यदि प्रतिमा के सम्पूर्ण औन्नत्य को गिनते हैं, तो प्रतिमा का औन्नत्य ४२ फीट (१३ मीटर) होता है  । प्रतिमा के अग्र भाग में एक मन्दिर है। प्राचीन काल में उस मन्दिर में ही ये प्रतिमा प्रस्थापित हुई थी। आज भी वहाँ अनेक अवशेष उपबद्ध हैं।उस मन्दिर की भित्ति इंटो और चट्टानों से निर्मित है। उस मन्दिर की लम्बाई ७४ फीट (२३ मीटर) और विस्तार ६३ फीट (१९ मीटर) है  ।
वैशिष्ट्य
श्रीलंका की प्राचीन बौद्ध प्रतिमा में अवुकाना प्रतिमा का भी उल्लेख होता है  । ये प्रतिमा गान्धार औरअमराव ती की शिल्पशैली में निर्मित है ऐसा स्पष्टतया जान पड़ता है। बुद्धमूर्ति के शरीर पर वस्त्रों को कुण्ठतया (tight) बनाये गया है। अतः बुद्ध की शरीराकृति स्पष्टतया देख सकते हैं। श्रीलंका की बौद्ध परम्परा के अनुसार बुद्ध प्रतिमा का दायां कन्धा वस्त्र से आच्छादित है, परन्तु बायां कन्धा अनावृत ह है। सावधान स्थिति में दिखाये गये बुद्ध के शरीर का दायं हस्त वस्त्र को धारण किये हुए हैं ऐसा आकृति का स्वरूप है। दायाँ हाथ कन्धे तक उठा कर के करतल को बायी ओर वक्रीकृत (मोड़ा) किया गया है  । जिस मुद्रा में बुद्ध प्रतिमा है, वो मुद्रा आशीर्वाद मुद्रा के रूप में प्रसिद्ध है। वो आशीर्मुद्रा अभयमुद्रा का ही एक प्रकार है  ।
पौण, पिथौरागढ (सदर) तहसील
पौण, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
काफल
काफल (वैज्ञानिक नाम: मिरिका एस्कुलेंटा myrica esculata), उत्तरी भारत और नेपाल के पर्वतीय क्षेत्र, मुख्यत: हिमालय के तलहटी क्षेत्र मैं पाया जाने वाला एक वृक्ष या विशाल झाड़ी है। ग्रीष्मकाल में इस पर लगने वाले फल पहाड़ी इलाकों में विशेष रूप से लोकप्रिय हैं। इसकी छाल का प्रयोग चर्मशोधन (टैंनिंग) के लिए किया जाता है। काफल का फल गर्मी में शरीर को ठंडक प्रदान करता है। साथ ही इसके फल को खाने से शरीर की रोग प्रतिरोधक क्षमता बढाती है एवं हृदय रोग, मधुमय रोग उच्च एंव निम्न रक्त चाप नियान्त्रित होता है।
काफल फल के आयुर्वेदिक उपयोग
वैसे तो ग्रीष्म ऋतू में यह फल हमारें दैनिक जीवन में बहुमूल्य कार्य तो करता ही  है।  लेकिन एक स्वादिष्ट फल होने के साथ साथ इसका उपयोग आयुर्वेद में बहुत से उत्पाद में दवाई बनाने में भी किया जाता है। औषधीय गुणों से भरपूर यह फल चटनी के रूप में भी उपयोग किया जाता है।  प्यारे से दिखने वाले इसके फल का उपयोग ग्रीष्म ऋतू में शरीर को ठंडक पहुंचाने का कार्य करता है।
इस फल में एंटीऑक्सीडेंट की मात्रा अधिक होने के कारण, काफल अल्सर, दस्त, एनीमिया, गले में खराश, बुखार आदि जैसी कई बीमारियों के इलाज का एक प्राकृतिक तरीका है। यहां तक कि पेड़ की छाल के भी उपयोग दिखाए गए हैं। छाल का उपयोग कई एलर्जी के इलाज के लिए किया जाता है और यह एक उत्कृष्ट एंटी-एलर्जी दवा हो सकती है। एक अच्छा एंटीहिस्टामाइन होने के अलावा, काफल के पेड़ की छाल को दांतों के बीच रखकर दो से तीन मिनट तक चबाने से दांतों के दर्द में मदद मिल सकती है। काफल के मिश्रण से गरारे करने से गले की खराश या घेंघा भी ठीक हो सकता है।
प्राचीन अलेप्पो शहर
प्राचीन अलेप्पो शहर, अलेप्पो, सीरिया के ऐतिहासिक शहर का केंद्र है। सीरियाई गृहयुद्ध के कारण शहर बड़े पैमाने पर नष्ट हो गया है। अलेपो पुराना शहर - दीवारों के भीतर प्राचीन शहर से बना है जिसका अनुमानित क्षेत्र 350 हेक्टेयर (860 एकड़, 3.5 वर्ग किलोमीटर), जनसंख्या 120,000 निवासियों से अधिक है। इसके बड़े भवनों, संकीर्ण गलियों, ढके हुए सूक और प्राचीन इमारतों की विशेषता, प्राचीन अलेप्पो शहर 1986 ईस्वी में यूनेस्को विश्व धरोहर स्थल के रूप में घोषित किया गया था।. अल-मदीना सूक और शहर में अन्य मध्ययुगीन इमारतों धरोहर स्थलों को नष्ट कर दिया गया जो सीरिया की अरब सेना और जाबत अल-नुसर के विद्रोही बलों के बीच संघर्ष के परिणामस्वरूप बर्बाद हो गया. जिसे अलेप्पो की लड़ाई कहा जाता है, यह लड़ाई 25 सितंबर 2012 को विपक्षी समूह सशस्त्र द्वारा शुरू की गई थी। गृहयुध्द में 30% प्राचीन अलेप्पो शहर को नष्ट हो गया है।
सनातन मांझी
सनातन मांझी (5 जनवरी 1941-29 अप्रैल 2021) एक भारतीय राजनीतिज्ञ और झारखंड मुक्ति मोर्चा के सदस्य थे। वह पूर्वी सिंहभूम जिले के पोटका निर्वाचन क्षेत्र से बिहार विधानसभा के सदस्य भी रहे। सनातन मांझी 1969 और 1972 में पोटका विधानसभा क्षेत्र से दो बार निर्दलीय विधायक चुने गए थे।
मांझी 1980-1992 तक एकीकृत सिंहभूम में कांग्रेस के जिलाध्यक्ष भी रहे। इंदिरा गांधी ने उन्हें कांग्रेस में शामिल कराया था। सनातन के कांग्रेस अध्यक्ष रहते ही जमशेदपुर के बिष्टुपुर में कांग्रेस का पहला कार्यालय खुला था। वह बाबूलाल मरांडी के साथ झारखंड विकास मोर्चा के सदस्य भी रहे। इसके बाद 2014 में झारखंड मुक्ति मोर्चा में शामिल हो गए। उनके पुत्र बाबू माझी झारखंड मुक्ति मोर्चा के सदस्य हैं।
सनातन मांझी का जन्म पूर्वी सिंहभूम जिले के पोटका प्रखण्ड में रसूनचोपा गांव में 5 जनवरी 1941 को संथाल आदिवासी परिवार में हुआ था। 29 अप्रैल 2021 में कोरोना से पीड़ित होने के कारण उनका निधन हुआ।
दो (औरंगाबाद)
दो (औरंगाबाद) में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
मियापुर
मियापुर (Miyapur) भारत के तेलंगाना राज्य की राजधानी, हैदराबाद, का एक उपनगर है। प्रशासनिक रूप से यह रंगारेड्डी ज़िले में स्थित है।
अम्बाला सदर
अम्बाला सदर (Ambala Sadar) भारत के हरियाणा राज्य के अम्बाला ज़िले में स्थित एक नगर है। यह बृहतर अम्बाला क्षेत्र का भाग है।
हरौली गाँव, तिरवा (कन्नौज)
हरौली तिरवा, कन्नौज, उत्तर प्रदेश स्थित एक गाँव है।
विरार
विरार (Virar) भारत के महाराष्ट्र राज्य के पालघर ज़िले में स्थित एक शहर है, जो वसई-विरार नगर का एक भाग है। यह मुम्बई का एक उपनगर है और मुंबई उपनगरीय रेल पर एक स्टेशन है।
राकेश ओमप्रकाश मेहरा
राकेश ओमप्रकाश मेहरा हिन्दी फ़िल्मों के एक निर्देशक हैं।
पूर्व जीवन
उनका जन्म नई दिल्ली में एक पंजाबी परिवार में हुआ। उनके पिता नई दिल्ली में क्लैरिज होटल में काम करते हैं। वो नई दिल्ली में आयोजित 1982 के एशियाई खेलों में एक तैराक के रूप में चयन शिविर का एक हिस्सा थे लेकिन अन्तिम दौर में उनका चयन नहीं हो पाया।
व्यक्तिगत जीवन
मेहरा के एक पुत्री एवं एक पुत्र है।
राव राजा हनुत सिंह
राव राजा हनुत सिंह  को सार्वजनिक क्षेत्र के क्षेत्र में सन १९५८ में पद्म भूषण से सम्मानित किया गया था। इनका जन्म जोधपुर, राजस्थान में हुआ था।   ये शाही परिवार से संबंधित थे।  शासक की विजातीय पत्नी को पासवान/पङदायत/खवास कहा जाता था।  ऐसी उप पत्नी से उत्पन्न शासक की संतान को खवास पुत्र/चेला/गोटाबरदार/लालजी कहा जाता था।  महाराजा श्री तख्त सिंह जी के शासनकाल में इनको राव राजा कहा जाता था।
आईएनएस सिंधुराष्ट्र
आईएनएस सिंधुराष्ट्र एस६५ भारतीय नौसेना की शत्रु विनाशक पनडुब्बी है। यह भारत की सर्वप्रथम मिसाईल से लैस पनडुब्बी है।
सेवारत
इसे १९ जुलाई २००० को भारतीय नौसेना में शामिल किया गया।
क्षमता
३००० टन वजन की यह पनडुब्बी सतह से २४० मीटर नीचे-नीचे ६४० किलोमीटर तक शत्रु सीमा में प्रवेश कर सकती है। यह डीजल चालित मोटरों द्वारा विद्युत उत्पन्न करती है तथा जल में १९ किलमोमीटर की अधिकतम रफ्तार से चल सकती है। इसकी लम्बाई २३८ फीट है तथा इसमें ६ इंजन लगे हुए हैं। अपने ५२ कर्मियों के साथ यह लगातार ४५ दिनों तक जल के भीतर रह सकती है।
कुल्लू विधानसभा निर्वाचन क्षेत्र, हिमाचल प्रदेश
कुल्लू विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। कुल्लू जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 73,707 मतदाता थे।
चुनावी आंकड़े
2012 के विधानसभा चुनाव में महेश्वर सिंह इस क्षेत्र के विधायक चुने गए।
कालक्रम
क्वेटा
क्वेटा (उर्दू: کوئٹہ, पश्तो: کوټه, बलोची: کویته), पाकिस्तान के प्रांत बलूचिस्तान की राजधानी है साथ ही यह पाकिस्तान का नौवां सबसे बड़ा शहर है। इस शहर को पाकिस्तान का 'फलों का बगीचा' भी कहा जाता है क्योंकि यह शहर चारों ओर से फलों के बगीचों से घिरा है और यहां फलों और सूखे मेवों का उत्पादन, बड़े पैमाने पर किया जाता है। अपनी सुंदरता और भौगोलिक स्थिति के कारण अतीत में इस शहर को 'छोटा पेरिस' के रूप से भी जाना जाता था। समुद्रतल से क्वेटा की औसत ऊंचाई 1,680 मीटर (5,510 फुट) है जिस कारण यह पाकिस्तान का उच्च ऊंचाई पर स्थित एकमात्र प्रमुख शहर है। अनुमानत: शहर की आबादी लगभग 1140000 है।
पाकिस्तान-अफगानिस्तान सीमा के निकट उत्तर पश्चिमी बलूचिस्तान में स्थित, क्वेटा दोनों देशों के बीच व्यापार और संचार का केन्द्र है। शहर बोलन दर्रे के मार्ग पर स्थित है जो अतीत में दक्षिण एशिया और मध्य एशिया के बीच एकमात्र प्रवेशद्वार था। समय समय पर होने वाले अफगानी संघर्ष में क्वेटा ने पाकिस्तानी सशस्त्र बलों के लिए सैन्य रूप में एक महत्वपूर्ण भूमिका निभाई है।
परिचय
क्वेटा उत्तरपश्चिम पाकिस्तान में लगभग ५,५०० फुट ऊँचाई पर स्थित नगर। यह बिलोचिस्तान जिले का मुख्य नगर है। इस नाम के मूल में 'क्वात-कोट' है और स्थानीय लोग इसे 'शलकोट' कहते हैं। गर्मी में गर्म दिन और ठंढी रातें होती हैं। जाड़े का ताप प्राय: १८० सें. से नीचे रहता है। वार्षिक वर्षा का औसत १० इंच है। प्रसिद्ध बोलन दर्रे पर स्थित होने से इसका सैनिक महत्व रहा है। १८७६ ई. में जब सर राबर्ट संडेमन ने वहाँ रेजीडेंसी स्थापित की तब उसे महत्व प्राप्त हुआ। इससे पूर्व वह एक छोटा सा बाजार था और कुछ मिट्टी के घर तथा छिटपुट बगीचे थे। यहाँ १९०७ में एक सैनिक स्कूल खोला गया और यह पश्चिमी अफगानिस्तान, पूर्वी ईरान और अधिकांश मध्य एशिया से व्यापार का केंद्र बना और इसे रेलमार्ग से जोड़ा गया। १९३५ में यह नगर एक भीषण भूकंप में प्राय: एकदम नष्ट हो गया था। इस भूकंप से मरे लोगों की संख्या २० से ४० हजार के बीच आँकी गई थी। १९५५ में यहाँ दुबारा भूकंप आया था।
आजकल यहाँ पाकिस्तान का सबसे बड़ा सैनिक अड्डा तथा सैनिक शिक्षालय है और रेलों के द्वारा यह अफगानिस्तान तथा ईरान की सीमा से जुड़ा है। पाकिस्तान के अन्य नगरों को यहाँ से सड़कें जाती हैं। यहाँ मुख्यत: ताजे और सुखे मेवे, फल, जड़ी बूटी और खाल का व्यवसाय होता है।
प्राचीन मिस्र
पूर्व-राजवंशीय अवधि
5500 ई.पू. तक, नील नदी घाटी में रहने वाली छोटी जनजातियाँ संस्कृतियों की एक श्रृंखला में विकसित हुईं, जो उनके कृषि और पशुपालन पर नियंत्रण से पता चलता है और उनके मिट्टी के पात्र और व्यक्तिगत वस्तुएं जैसे कंघी, कंगन और मोतियों से उन्हें पहचाना जा सकता है। ऊपरी मिस्र की इन आरंभिक संस्कृतियों में सबसे विशाल, बदारी को इसकी उच्च गुणवत्ता वाले चीनी मिट्टी की वस्तुओं, पत्थर के उपकरण और तांबे के उनके उपयोग के लिए जाना जाता है।
प्राचीन साम्राज्य
प्राचीन साम्राज्य के दौरान वास्तुशिल्प, कला और प्रौद्योगिकी में आश्चर्यजनक विकास किए गए, जिसे पूर्ण विकसित केन्द्रीय प्रशासन द्वारा संभव, वर्धित कृषि उत्पादकता ने गति दी. विज़ीर के दिशा-निर्देश के अंतर्गत, राज्य के अधिकारियों ने कर एकत्र किया, फसल की पैदावार में सुधार करने के लिए सिंचाई परियोजनाओं को समन्वित किया, निर्माण परियोजनाओं पर काम करने के लिए किसानों को भर्ती किया और शांति और व्यवस्था बनाए रखने के लिए एक न्याय प्रणाली की स्थापना की. एक उत्पादक और स्थिर अर्थव्यवस्था द्वारा उपलब्ध कराए गए अतिरिक्त संसाधनों द्वारा, यह राज्य विशाल स्मारकों के निर्माण को प्रायोजित करने और शाही कार्यशालाओं में कला के असाधारण कार्य शुरू करने में सक्षम हुआ। जोसर, खुफु और उनके वंशज द्वारा निर्मित पिरामिड, प्राचीन मिस्र की सभ्यता और उसे नियंत्रित करने वाले फ़ैरोओं की शक्ति के सबसे यादगार प्रतीक हैं।
मध्य साम्राज्य
मध्य साम्राज्य के फैरोओं ने देश की समृद्धि और स्थिरता को बहाल किया और इस तरह कला, साहित्य और विशाल इमारतों की परियोजनाओं के पुनरुत्थान को प्रेरित किया। मंटूहोटेप II और उसके 11वें वंशज के उत्तराधिकारियों ने थेब्स से शासन किया, लेकिन 12वें राजवंश की शुरूआत में 1985 ई.पू. के आस-पास वज़ीर अमेनेमहट I ने सत्ता संभालते हुए, देश की राजधानी को फैयुम स्थित इज्टावी शहर स्थानांतरित कर दिया. इज्टावी से, 12वें वंश के फैरोओं ने क्षेत्र में कृषि उत्पादन बढ़ाने के लिए दूरदृष्टि के साथ भूमि सुधार और सिंचाई की योजना बनाई. इसके अलावा, सेना ने खदानों और सोने की खानों से समृद्ध नूबिया के क्षेत्रों को फिर से जीत लिया, जबकि विदेशी हमले के खिलाफ सुरक्षा के लिए मजदूरों ने पूर्वी डेल्टा में एक रक्षात्मक संरचना का निर्माण किया, जिसे "वॉल्स-ऑफ़-द-रूलर" (शासक की दीवारें) कहा गया।
दूसरा मध्यवर्ती काल और हिक्सोस
लगभग 1650 ईसा पूर्व के आस-पास, जैसे-जैसे मध्य साम्राज्य के फैरोओं की शक्ति क्षीण होने लगी, पूर्वी डेल्टा के अवारिस शहर में रहने वाले एशियाई आप्रवासियों ने क्षेत्र के नियंत्रण पर कब्ज़ा कर लिया और केन्द्र सरकार को थेब्स जाने पर मजबूर कर दिया, जहाँ फैरोओं को दासों के रूप में माना जाता था और उनसे शुल्क अदा करने की अपेक्षा की जाती थी। हिक्सोस ("विदेशी शासक") ने मिस्र के प्रशासन मॉडल की नक़ल की और खुद को फैरो के रूप में प्रस्तुत किया और इस तरह उन्होंने अपने मध्य कांस्य युगीन संस्कृति में मिस्र के तत्वों को समाहित किया।
अपनी वापसी के बाद, थेब्स राजाओं ने खुद को उत्तर की ओर हिक्सोस और दक्षिण की ओर हिक्सोस के नुबियन सहयोगी दल, कुशाओं के बीच घिरा हुआ पाया। लगभग 100 वर्षों की कमजोर निष्क्रियता चलती रही और 1555 ईसा पूर्व के करीब थेब्स बलों ने इतनी शक्ति एकत्रित कर ली कि उन्होंने हिक्सोस को संघर्ष की चुनौती दी जो 30 से अधिक वर्षों तक चलता रहा. सिक्वेनेनर ताओ II और कमोस फैरो ने अंततः नुबियन को हरा दिया, लेकिन वह कमोस का उत्तराधिकारी, अहमोस था, जिसके सफलतापूर्वक छेड़े गए अभियानों के परिणामस्वरूप मिस्र में हिक्सोस का वजूद स्थायी रूप से समाप्त कर दिया. इसके बाद आने वाले नवीन साम्राज्य में मिस्र की सीमाओं का विस्तार करने और निकट पूर्व पर, उसके पूर्ण प्रभुत्व को बनाए रखने के लिए फैरोओं के लिए सेना, एक केन्द्रीय प्राथमिकता बन गई।
नवीन साम्राज्य
करीब 1350 ई.पू. में, नवीन साम्राज्य की स्थिरता को तब खतरा पैदा हो गया, जब अमेनहोटेप IV सिंहासन पर आरूढ़ हुआ और उसने कई अतिवादी और अराजक सुधारों की शुरूआत की. अपना नाम अखेनातेन में बदलते हुए, उसने पूर्व में अल्प ज्ञात सूरज देवता अतेन को सर्वोच्च देवता के रूप में घोषित किया और अन्य देवताओं की पूजा को बाधित करते हुए पुरोहित सम्बन्धी स्थापनाओं की सत्ता पर हमला किया। राजधानी को अखेनातेन के नए शहर में स्थानांतरित करते हुए (वर्तमान अमर्ना) अखेनातेन ने विदेशी मामलों से मुंह फेर लिया और खुद को अपने नए धर्म और कलात्मक शैली में डुबा लिया। उसकी मृत्यु के बाद, अटेन पंथ को जल्दी ही छोड़ दिया गया और उसके उत्तरवर्ती फैरो, तुथंखमुन, आई और होरेमहेब ने अखेनाटेन के विधर्म के सभी उल्लेखों को मिटा दिया, जिसे अब अमर्ना काल के रूप में जाना जाता है।
1279 ई.पू. के आस-पास, रामेसेस द्वितीय, जिसे रामेसेस महान के रूप में भी जाना जाता है, सिंहासनारूढ़ हुआ और उसने और अधिक मंदिरों, प्रतिमाओं और ओब्लिस्क का निर्माण जारी रखा और इतिहास में किसी अन्य फैरोओं की अपेक्षा काफी अधिक संतान पैदा किये. एक साहसिक सैन्य नेता होते हुए, रामेसेस द्वितीय ने कादेश का युद्ध में हिटाइट्स के खिलाफ अपनी सेना का नेतृत्व किया और एक गतिरोध तक लड़ने के बाद, अंततः 1258 ई.पू. के आसपास पहली दर्ज शांति संधि के लिए सहमत हुआ। मिस्र की संपदा ने, हालांकि, आक्रमण के लिए इसे एक आकर्षक लक्ष्य बना दिया, विशेष रूप से लिबिआई और समुद्री लोगों के बीच. शुरू में, सेना ने इन हमलों को विफल कर दिया, लेकिन मिस्र ने अंततः सीरिया और फिलिस्तीन के नियंत्रण को खो दिया. बाहरी खतरों का असर, भ्रष्टाचार, कब्र डकैती और नागरिक अशांति जैसी आंतरिक समस्याओं से और भी विकट हो गया। थेब्स में अमुन मंदिर के उच्च पुजारियों ने जमीन और अकूत संपत्ति जमा कर ली और उनकी बढ़ती ताकत ने तीसरे मध्यवर्ती काल के दौरान देश को विछिन्न कर दिया.
रोमन प्रभुत्व
अकटियम की लड़ाई में ओक्टेवियन (बाद में सम्राट ऑगस्टस) के द्वारा मार्क एंटनी और टोलेमिक महारानी क्लियोपेट्रा VII की हार के बाद, मिस्र 30 ई.पू. में रोमन साम्राज्य का एक प्रान्त बन गया। रोमनवासी, मिस्र से आने वाले अनाज पर काफी निर्भर थे और सम्राट द्वारा नियुक्त एक अधिकारी के अधीन रोमन सेना ने विद्रोहियों का दमन किया, भारी करों की वसूली को सख्ती से लागू किया और डाकुओं के हमलों को रोका जो उस दौरान एक कुख्यात समस्या बन गई थी। विदेशी विलासिता वस्तुओं की रोम में काफी मांग के कारण, अलेक्सांद्रिया, पूर्वी देशों के साथ होने वाले व्यापारिक मार्ग पर तेज़ी से एक महत्वपूर्ण केन्द्र बन गया।
प्रशासन और वाणिज्य
फैरो, देश का निरपेक्ष सम्राट था और कम से कम सिद्धांत रूप में, देश और उसके संसाधनों का पूरा नियंत्रण उसके हाथों में था। राजा, सर्वोच्च सैन्य नायक और सरकार का मुखिया था, जो अपने मामलों के प्रबंधन के लिए अधिकारियों की एक नौकरशाही पर निर्भर था। प्रशासन का कार्यभार, राजा के बाद दूसरे स्थान पर कमान संभालने वाले वज़ीर के अधीन था, जो राजा के प्रतिनिधि के रूप में काम करता था और भूमि सर्वेक्षण, खजाना, निर्माण परियोजनाओं, कानूनी प्रणाली और अभिलेखागारों का समन्वय करता था। क्षेत्रीय स्तर पर, देश को करीब 42 प्रशासनिक क्षेत्रों में विभाजित किया गया था जिसे नोम्स कहा जाता था, जिसमें से प्रत्येक, एक नोमार्क द्वारा शासित होता था जो अपने अधिकार क्षेत्र के लिए वज़ीर के प्रति जवाबदेह था। मंदिर, अर्थव्यवस्था का आधार थे। वे न केवल आराधना के गृह थे, बल्कि अनाज भंडार और खजाने की एक प्रणाली के तहत, राष्ट्र की संपदा के एकत्रण और भंडारण के लिए भी जिम्मेदार थे, जिसे ओवरसियरों द्वारा प्रशासित किया जाता था जो अनाज और माल को पुनः वितरित करते थे।
अधिकांश अर्थव्यवस्था केन्द्रीय रूप से व्यवस्थित थी और इसे कड़ाई से नियंत्रित किया जाता था। यद्यपि प्राचीन मिस्र के लोगों ने उत्तरार्ध अवधि तक सिक्के का उपयोग नहीं किया था, उन्होंने एक प्रकार के धन-विनिमय प्रणाली का प्रयोग ज़रूर किया था, जिसमें शामिल थे अनाज के मानक बोरे और डेबेन, करीब 91 g वजन का एक तांबे या चांदी का बटखरा जो एक आम भाजक था। श्रमिकों को अनाज के रूप में भुगतान किया जाता था; एक साधारण मज़दूर प्रति माह 5½ बोरे अनाज कमा सकता था (200 किलो या 400 पाउंड), जबकि एक फोरमैन 7½ बोरे अनाज कमा सकता था (250 किलो या 550 पाउंड). कीमतों को देश भर के लिए तय किया गया था और व्यापार को सुविधाजनक बनाने के लिए इसे सूची में दर्ज किया गया था; उदाहरण के लिए एक शर्ट की कीमत पांच तांबे डेबेन थी, जबकि एक गाय की 140 डेबेन. अन्न का कारोबार अन्य वस्तुओं के लिए किया जा सकता है, निर्धारित मूल्य सूची के अनुसार. 5वीं शताब्दी ईसा पूर्व के दौरान, सिक्के की मुद्रा को मिस्र में विदेश से शुरू किया गया। शुरूआत में सिक्कों को असली मुद्रा की बजाय, कीमती धातु के मानकीकृत टुकड़ों के रूप में इस्तेमाल किया गया, लेकिन अगली सदियों में अंतर्राष्ट्रीय व्यापारियों ने सिक्कों पर निर्भर होना शुरू कर दिया.
सामाजिक स्थिति
मिस्र का समाज उच्च रूप से स्तरीकृत था और सामाजिक स्थिति को स्पष्ट रूप से प्रदर्शित किया जाता था। आबादी का मुख्य हिस्सा किसानों से निर्मित था, लेकिन कृषि उपज पर सीधे राज्य, मंदिर, या कुलीन परिवार का स्वामित्व होता था जो भूमि के स्वामी थे। किसानों को श्रम कर देना पड़ता था और एक कार्वी प्रणाली में उन्हें सिंचाई या निर्माण परियोजनाओं पर काम करना आवश्यक था। कलाकारों और कारीगरों की हैसियत किसानों से अधिक ऊंची थी, लेकिन वे भी राज्य के नियंत्रण में थे और मंदिरों से जुड़ी दुकानों में काम करते थे और उन्हें राज्य के खज़ाने से सीधे भुगतान किया जाता था। प्राचीन मिस्र में लेखकों और अधिकारियों के तबके को उच्च वर्ग का माना जाता था, जिन्हें सन के प्रक्षालित वस्त्र, जो उनके दर्जे को प्रदर्शित करता था, पहनने के सन्दर्भ में तथाकथित "सफेद किल्ट वर्ग" का कहा जाता था। उच्च वर्ग ने कला और साहित्य में अपनी सामाजिक स्थिति को प्रमुखता से प्रदर्शित किया। कुलीन वर्ग के नीचे स्थान था पुजारियों, चिकित्सकों और इंजीनियरों का जिन्हें अपने क्षेत्र में विशेष प्रशिक्षण प्राप्त था। प्राचीन मिस्र में गुलामी का वजूद था, लेकिन इसकी हदों और इसकी प्रसार सीमा के बारे में जानकारी स्पष्ट नहीं है।
प्राचीन मिस्र में, गुलामों को छोड़कर सभी वर्गों के लोगों सहित, पुरुषों और महिलाओं को क़ानून के समक्ष अनिवार्य रूप से एक नज़र से देखा जाता था और यहाँ तक कि एक क्षुद्र किसान को भी शिकायत निवारण के लिए वज़ीर और उसकी अदालत में याचिका दायर करने का हक हासिल था। पुरुषों और महिलाओं, दोनों को संपत्ति रखने और बेचने, अनुबंध करने, विवाह और तलाक करने, उत्तराधिकार प्राप्त करने और अदालत में कानूनी विवादों का मुकदमा लड़ने का अधिकार प्राप्त था। विवाहित जोड़े संयुक्त रूप से संपत्ति रख सकते थे और खुद को तलाक से सुरक्षित रखने के लिए शादी के एक अनुबंध पर सहमत हो सकते थे, जिसमें विवाह विछिन्न किए जाने की स्थिति में अपनी पत्नी और बच्चों के प्रति पति के वित्तीय दायित्व निर्धारित होते थे। अपने समकक्ष प्राचीन ग्रीस, रोम और दुनिया के अपेक्षाकृत अधिक आधुनिक स्थानों की तुलना में भी, प्राचीन मिस्र की महिलाओं के पास व्यक्तिगत पसंद और उपलब्धि के अवसरों की एक विस्तृत श्रृंखला मौजूद थी। यहाँ तक कि हत्शेपसट और क्लियोपेट्रा जैसी महिलाएँ, फैरो भी बनीं, जबकि अन्य ने अमुन की देव पत्नियों के रूप में शक्ति का प्रयोग किया। इन स्वतंत्रताओं के बावजूद, प्राचीन मिस्र की महिलाओं ने प्रशासन में आधिकारिक भूमिकाओं में हिस्सा नहीं लिया, बल्कि मंदिरों में ही गौण भूमिकाओं में अपनी सेवाएं दीं और पुरुषों के समान उनके शिक्षित होने की संभावना नहीं थी।
कानूनी प्रणाली
आधिकारिक तौर पर कानूनी प्रणाली का मुखिया फैरो था, जो कानून को लागू करने, न्याय प्रदान करने और कानून और व्यवस्था बनाए रखने के लिए जिम्मेदार था, एक अवधारणा जिसे प्राचीन मिस्र के लोग मात के रूप में उद्धृत करते थे। हालांकि प्राचीन मिस्र की कोई कानूनी संहिता मौजूद नहीं है. अदालत के दस्तावेजों से पता चलता है कि, मिस्र का कानून सही और गलत नज़रिए वाले एक व्यावहारिक ज्ञान पर आधारित था जो समझौते के जरिये विवाद हल करने पर बल देता था न कि कड़ाई से विधियों के एक जटिल सेट के अनुपालन करने पर. नवीन साम्राज्य में केनबेट के रूप में विख्यात बुजुर्गों की स्थानीय परिषदें, छोटे दावों और लघु विवादों वाले अदालती मामलों में फैसले के लिए जिम्मेदार होती थीं। हत्या, विशाल भूमि लेन-देन और कब्र डकैती वाले अधिक गंभीर मामलों को ग्रेट केनबेट के सुपुर्द किया जाता था जिसकी अध्यक्षता वज़ीर या फैरो करता था। अभियोगी और बचाव पक्ष को खुद को उपस्थित करना अपेक्षित था और उन्हें एक शपथ लेनी होती थी कि उन्होंने जो भी कहा है सच कहा है। कुछ मामलों में राज्य, वकील और न्यायाधीश, दोनों की भूमिका अदा करता था और एक आरोपी से बयान प्राप्त करने और किसी भी सह-साजिशकर्ता का नाम उगलवाने के लिए यातनास्वरूप उसे मार सकता था। चाहे आरोप तुच्छ हों या गंभीर, अदालत के लेखक शिकायत, गवाही और मामले के फैसले को भविष्य में संदर्भ के लिए लिखकर संकलित कर लेते थे।
कृषि
अनुकूल भौगोलिक विशेषताओं के एक संयोजन ने प्राचीन मिस्र की संस्कृति की सफलता में योगदान दिया, जिनमें सबसे महत्वपूर्ण है नील नदी के वार्षिक जलप्लावन के परिणामस्वरूप समृद्ध उपजाऊ मिट्टी. इस प्रकार, प्राचीन मिस्र के लोग बहुत अधिक खाद्यान्न उत्पादित करने में सक्षम रहे, जिसके कारण जनसंख्या ने समय और संसाधनों को सांस्कृतिक, तकनीकी और कलात्मक गतिविधियों के लिए अधिक समर्पित किया। प्राचीन मिस्र में भूमि प्रबंधन महत्वपूर्ण था क्योंकि करों का निर्धारण एक व्यक्ति के स्वामित्व में आने वाली ज़मीन के आधार पर होता था।
प्राचीन मिस्रवासी एमार और जौ तथा कई अन्य अनाजों की खेती करते थे, जिनमें से सभी का उपयोग दो मुख्य भोजन, रोटी और बियर बनाने के लिए किया जाता था। सन के पौधों को, जिन्हें फूलने से पहले ही उखाड़ लिया जाता था, उनके तनों के तंतुओं के लिए उगाया जाता था। इन तंतुओं को इनकी लंबाई में विभाजित किया जाता था और धागे में निर्मित किया जाता था जिसका प्रयोग सन की चादरें बुनने और कपड़े बनाने में किया जाता था। नील नदी के किनारे उगाए जाने वाले पेपिरस का इस्तेमाल कागज बनाने के लिए किया जाता था। सब्जियों और फलों को उद्यान भूखंडों में उपजाया जाता था, जो बस्तियों के नज़दीक और ऊंची ज़मीन पर होता था और इसकी सिंचाई हाथों से होती थी। सब्जियों में लीक, लहसुन, खरबूजे, स्क्वैश, दाल, सलाद पत्ता और अन्य फसलें शामिल थी, इसके अलावा अंगूर की खेती होती थी जिससे शराब बनाई जाती थी।
ध्वनि और व्याकरण
प्राचीन मिस्र में अन्य अफ्रीकी-एशियाई भाषाओं के समान ही 25 व्यंजन हैं। इनमें शामिल हैं ग्रसनी और बलाघाती व्यंजन, सघोष और अघोष विराम, अघोष संघर्षी और सघोष और अघोष स्पर्श-संघर्षी. इसमें तीन लंबे और तीन छोटे स्वर हैं, जो परवर्ती मिस्र में लगभग नौ तक विस्तृत हुए. मिस्र भाषा का मूल शब्द, सामी और बर्बर के समान ही, व्यंजन और अर्ध-व्यंजन का त्रिवर्णी या द्विवर्णी धातु है। शब्द रचना के लिए प्रत्यय जोड़े जाते हैं। क्रिया रूप पुरुष से मेल खाते हैं। उदाहरण के लिए, त्रिव्यंजनिक ढांचा S--M शब्द 'सुन' का अर्थगत सार है; उसका मूल क्रियारूप है sm=f 'वह सुनता है'. यदि कर्ता संज्ञा है, तो क्रिया के साथ प्रत्यय को नहीं जोड़ा जाता है:  'वह महिला सुनती है'.
विशेषण को संज्ञा से एक प्रक्रिया के माध्यम से प्राप्त किया जाता है जिसे मिश्र विशेषज्ञ अरबी के साथ इसकी समानता के कारण निस्बेशन कहते हैं। क्रियात्मक और विशेषणात्मक वाक्य में शब्द का क्रम विधेय-कर्ता होता है और संज्ञात्मक और क्रिया-विशेषणात्मक वाक्य में कर्ता-विधेय होता है। यदि वाक्य लम्बा है तो कर्ता को वाक्य के प्रारम्भ में ले जाया जा सकता है, जिसके बाद पुनर्गृहीत सर्वनाम आता है। क्रिया और संज्ञा को निपात n से नकार दिया जाता है, लेकिन nn का प्रयोग क्रिया-विशेषण और विशेषणात्मक वाक्यों के लिए किया जाता है। बलाघात अंतिम या उपान्त्य अक्षर पर पड़ता है, जो खुला (CV) हो सकता है या बंद (CVC).
दैनिक जीवन
अधिकांश प्राचीन मिस्रवासी किसान थे जो ज़मीन से बंधे हुए थे। उनके आवास जो सिर्फ सगे पारिवारिक सदस्यों के लिए सीमित थे मिट्टी की ईंटों से निर्मित थे जो गर्मी के दिनों में ठंडे बने रहते थे। हर घर में खुली छत वाली एक रसोई होती थी, जिसमें आटा पीसने के लिए एक सान और रोटी पकाने के लिए एक छोटा अवन होता था। दीवारों पर सफेद रंग लगाया जाता था और इन्हें रंगे हुए सन के कपड़े के पर्दे से ढका जा सकता था। फर्श को ईख की चटाई से ढका जाता था, जबकि फर्नीचर में शामिल थे लकड़ी के स्टूल, फर्श से ऊंचा उठा हुआ बिस्तर और व्यक्तिगत टेबल.
वास्तु
प्राचीन मिस्र के सबसे आरंभिक संरक्षित मंदिर, जैसे जो गीज़ा में हैं, एक एकल, बंद हॉल से निर्मित हैं, जिसमें कॉलम द्वारा समर्थित छत के स्लैब हैं। नवीन साम्राज्य में, वास्तुकारों ने तोरण, खुले आंगन और मंदिर परिसर के सामने हिपोशैली के हॉल जोड़े, यह शैली ग्रीस-रोमन काल तक मानक बनी रही. प्राचीन साम्राज्य में सबसे आरंभिक और लोकप्रिय कब्र वास्तुकला मस्तबा थी, जो भूमिगत दफन कक्ष के ऊपर मिट्टी की ईंट या पत्थर से बनी हुई एक सपाट-छत वाली आयताकार संरचना थी। जोसर का स्टेप पिरामिड, एक के ऊपर एक रखे पत्थर के मस्तबा की एक श्रृंखला है। पिरामिड का निर्माण प्राचीन और मध्य साम्राज्य के दौरान हुआ था, लेकिन बाद के शासकों ने उन्हें त्यागते हुए अपेक्षाकृत कम सुस्पष्ट चट्टान को काट कर बनाई गई कब्र को तरजीह दी. प्राचीन मिस्र के पिरामिड जिनके चारों कोने इस प्रकार बनाए गए की वह पृथ्वी के भूगोल की चार दिशाओं की सीध में है इससे यह पता चलता है कि यह पिरामिड चार दिशाओं को इंगित करने के लिए बनाए होंगे; तथा 3तारों की सीध में बने पिरामिड मिस्र के निवासियों के लिए समय का ज्ञान कराते होंगे तभी तो 21 जून के दिन दो पिरामिड ओं के मध्य सूर्य अस्त होता है;[www.ravindra.simdif.com]
धार्मिक विश्वास
परमात्मा और पुनर्जन्म में विश्वास, प्राचीन मिस्र की सभ्यता की स्थापना काल से ही गहरे जमे हुए थे; फैरो का शासन, राजाओं के दैवीय अधिकारों पर आधारित था। मिस्र के देवालय उन देवताओं से आच्छादित हैं जिनके पास अलौकिक शक्तियाँ थीं और जिन्हें मदद या संरक्षण के लिए आह्वान किया जाता था। तथापि, देवताओं को हमेशा उदार के रूप में नहीं देखा जाता था और मिस्रवासियों का मानना था कि उन देवताओं को प्रसाद और पूजा के द्वारा संतुष्ट करना पड़ता है। पदानुक्रम में नए देवताओं को पदोन्नत किये जाने के कारण, इस देवालय का ढांचा लगातार बदलता रहा, लेकिन पुजारियों ने विविध और कभी-कभी परस्पर विरोधी उत्पत्ति मिथकों और कहानियों को एक सुसंगत प्रणाली में संगठित करने का कोई प्रयास नहीं किया। देवत्व की इन विभिन्न धारणाओं को विरोधी नहीं माना जाता था, बल्कि वास्तविकता के विभिन्न पहलुओं की परतें माना जाता था।
देवताओं की पूजा पंथ मंदिरों में की जाती थी, जिसे राजा के निमित्त कार्य कर रहे पुजारियों द्वारा प्रशासित किया जाता था। मंदिर के केन्द्र में एक पुण्यस्थान पर पंथ प्रतिमा होती थी। मंदिर, सार्वजनिक पूजा या मण्डली के स्थान नहीं थे और सिर्फ दावत और समारोह के चुनिन्दा दिन, देवता की मूर्ति के साथ पुण्यस्थान को सार्वजनिक पूजा के लिए मंदिर से बाहर लाया जाता था। आम तौर पर, भगवान का इलाका, बाहर की दुनिया से कटा हुआ था और अभिगम, सिर्फ मंदिर के अधिकारियों को सुलभ था। आम नागरिक, अपने घरों में निजी मूर्तियों की पूजा कर सकते थे और अराजक शक्तियों के खिलाफ, ताबीज सुरक्षा प्रदान करते थे। नवीन साम्राज्य के बाद, एक आध्यात्मिक मध्यस्थ के रूप में फैरो की भूमिका पर बल देना कम हो गया, क्योंकि धार्मिक संस्कारों का झुकाव, देवताओं की प्रत्यक्ष पूजा करने की ओर स्थानांतरित हो गया। परिणामस्वरूप, पुजारियों ने लोगों तक देवताओं की इच्छा के सीधे सम्प्रेषण के लिए ऑरेकल की एक प्रणाली विकसित की.
दफन प्रथा
नवीन साम्राज्य तक, प्राचीन मिस्रवासियों ने ममीकरण की कला को निखार लिया था; बेहतरीन तकनीक में 70 दिन लगते थे, जिसके तहत आंतरिक अंगों को हटाया जाता था, नाक के माध्यम से मस्तिष्क को हटाया जाता था और नमक के एक मिश्रण में, जिसे नाट्रन कहते थे, शरीर को सुखाया जाता था। इसके बाद शरीर को सन के कपड़े में लपेटा जाता था जिसकी परतों के बीच सुरक्षा ताबीज़ को डाला जाता था और फिर उसे एक सुसज्जित मानव रूप के ताबूत में रखा जाता था। उत्तरार्ध काल के ममी को भी चित्रित कार्टोनेज के ममी के खोल में रखा जाता था। परिरक्षण की वास्तविक प्रथाओं को टोलेमिक और रोमन युग के दौरान त्याग दिया गया और ज्यादा ज़ोर ममी के बाहरी स्वरूप पर दिया जाने लगा जिसे सजाया जाता था।
सेना
प्राचीन मिस्र की सेना, विदेशी आक्रमण के खिलाफ मिस्र की रक्षा करने और निकट-पूर्व में मिस्र के वर्चस्व को बनाए रखने के लिए जिम्मेदार थी। सेना ने प्राचीन साम्राज्य के दौरान सिनाई में खनन अभियानों को संरक्षित किया और पहले और दूसरे मध्यवर्ती काल के दौरान गृह युद्ध लड़ा. महत्वपूर्ण व्यापार मार्गों की किलेबंदी बनाए रखने के लिए सेना जिम्मेदार थी, जैसा कि नूबिया के रास्ते में बुहेन शहर में पाया गया। सैन्य ठिकानों के रूप में भी किलों का निर्माण किया गया, जैसे सिले का किला, जो लेवांट अभियानों के लिए एक संचालन अड्डे का काम करता था। नवीन साम्राज्य में, एक श्रृंखला में कई फैरोओं ने मिस्र की खड़ी सेना का उपयोग कुश और लेवांट के कुछ हिस्सों पर हमला करने और विजय हासिल करने के लिए किया।
प्रौद्योगिकी
प्रौद्योगिकी में, चिकित्सा और गणित में, प्राचीन मिस्र ने उत्पादकता और परिष्कार के एक अपेक्षाकृत उच्च स्तर को प्राप्त किया। पारंपरिक अनुभववाद, जैसा कि एडविन स्मिथ और एबेर्स पपिरी द्वारा प्रमाणित हुआ (लगभग 1600 ईसा पूर्व), उसका पहला श्रेय मिस्र को जाता है और वैज्ञानिक पद्धति की जड़ें भी प्राचीन मिस्र से प्रसारित हुई. मिस्रवासियों ने अपनी खुद की वर्णमाला और दशमलव प्रणाली विकसित की.
चीनी मिट्टी और कांच
प्राचीन साम्राज्य से पहले ही, प्राचीन मिस्रवासियों ने कांच के समान एक पदार्थ विकसित किया जिसे फाएंस कहते हैं, जिसे वे कृत्रिम अर्द्ध कीमती पत्थर का एक प्रकार मानते थे। फाएंस, सिलिका, चूना और सोडा की अल्प मात्रा और एक रंजक, आमतौर पर तांबा से बना एक गैर मिट्टी का सेरामिक है। इस पदार्थ का प्रयोग मोती, टाईल्स, मूर्तियाँ और छोटी सामग्रियाँ बनाने के लिए किया जाता था। फाएंस निर्माण करने के लिए कई तरीकों का प्रयोग किया जा सकता है, लेकिन आम तौर पर निर्माण प्रक्रिया में एक पेस्ट के रूप में पाउडर सामग्री को एक मिट्टी के कोर पर प्रयोग किया जाता है, जिसे फिर आग में जलाया जाता है। एक संबंधित तकनीक द्वारा, प्राचीन मिस्रवासी इजिप्शन ब्लू नाम के एक वर्णक का उत्पादन करते थे जिसे ब्लू फ्रिट भी कहा जाता है, जिसे सिलिका, तांबा, चूना और नैट्रन जैसे क्षार के मिश्रण (या सिंटरिंग) द्वारा निर्मित किया जाता था। उत्पाद को पीसा जा सकता है और एक वर्णक के रूप में इस्तेमाल किया जा सकता है।
प्राचीन मिस्रवासी महान कौशल के साथ कांच से विभिन्न वस्तुओं को ढाल सकते थे, लेकिन यह स्पष्ट नहीं है कि उन्होंने इस प्रक्रिया को स्वतंत्र रूप से विकसित किया था। यह भी स्पष्ट नहीं है कि उन्होंने अपने खुद के कच्चे शीशे को निर्मित किया या केवल पूर्व-निर्मित सिल्लियों का आयात किया, जिसे उन्होंने बाद में पिघलाया और स्वरूप दिया. तथापि, वस्तुएं बनाने में उन्हें निश्चित रूप से तकनीकी विशेषज्ञता हासिल थी, साथ ही साथ, तैयार ग्लास के रंग को नियंत्रित करने के लिए संकेत तत्वों को जोड़ने में भी कुशल थे। विविध रंगों का उत्पादन किया जा सकता था, जिसमें शामिल थे पीला, लाल, हरा, नीला, बैंगनी और सफेद और शीशे को या तो पारदर्शी या अपारदर्शी बनाया जा सकता था। [Ravindra.simdif.]
औषधि
प्राचीन मिस्रवासियों की चिकित्सा समस्याएँ सीधे उनके वातावरण से जनित थीं। नील नदी के पास रहने और काम करने से मलेरिया और कमज़ोर बनाने वाले सिस्टोसोमिआसिस परजीवी का हमला होता रहता था, जो जिगर और पेट को नष्ट कर देता था। मगरमच्छ और दरियाई घोड़े जैसे खतरनाक वन्यजीवों का भी एक आम खतरा मंडराता रहता था। आजीवन चलने वाली खेती और निर्माण कार्यों का दबाव, रीढ़ की हड्डी और जोड़ों पर असर डालता था और निर्माण कार्यों और युद्ध जनित दर्दनाक चोटें शरीर को घातक नुकसान पहुँचाती थीं। पत्थर से पीसे गए आटे की कंकरी और रेत से दांतों में खरोंच आती थी, जिससे वे फोड़ों के प्रति संवेदनशील हो जाते थे (हालांकि अस्थिक्षय दुर्लभ थे).
विरासत
प्राचीन मिस्र की संस्कृति और स्मारकों ने दुनिया भर के लिये एक स्थायी विरासत छोड़ी है। उदाहरण के लिए, देवी इसिस का पंथ रोमन साम्राज्य में बहुत लोकप्रिय हुआ, जब ओबेलिस्क और अन्य अवशेषों को, रोम ले आया गया। रोम वासियों ने मिस्र शैली में ढांचे खड़े करने के लिए मिस्र से निर्माण सामग्री भी आयात की। आरंभिक इतिहासकारों, जैसे हेरोडोटस, स्ट्रैबो और डिओडोरस सिकलस ने इस भू-भाग का अध्ययन किया और इसके बारे में लिखा, जिसे रोमन रहस्य की एक जगह के रूप में देखते थे। मध्य युग और पुनर्जागरण काल के दौरान, मिस्र की मूर्तिपूजक संस्कृति का, ईसाई और बाद में इस्लाम धर्म के उदय के बाद पतन होने लगा, लेकिन मध्ययुगीन विद्वानों, जैसे धुल-नुन अल-मिस्री और अल-मक्रिज़ी के लेखों में मिस्र की पुरातनता के प्रति रूचि बनी रही।
17वीं और 18वीं शताब्दियों में, यूरोपीय यात्री और पर्यटक, वहाँ से लौटते हुए प्राचीन वस्तुएं लाए और अपनी यात्रा की कहानियाँ लिखी, जिसने सम्पूर्ण यूरोप में इजिप्टोमेनिया की एक लहर को प्रेरित किया। इस पुनर्नवीनिकृत रूचि ने मिस्र में संग्राहकों को भेजा, जिन्होंने कई महत्वपूर्ण प्राचीन वस्तुओं को खरीदा, या प्राप्त किया। हालांकि, मिस्र में यूरोपीय औपनिवेशिक व्यवसाय ने इस देश की ऐतिहासिक विरासत के एक महत्वपूर्ण हिस्से को नष्ट कर दिया, हालांकि कुछ विदेशियों ने कुछ सकारात्मक परिणाम भी दिए। उदाहरण के लिए, नेपोलियन ने इजिप्टोलॉजी में पहला अध्ययन आयोजित किया, उन्होंने मिस्र के प्राकृतिक इतिहास के अध्ययन और प्रलेखन के लिए करीब 150 वैज्ञानिक और कलाकारों को साथ लाए, जिसे इज़िप्ट का वर्णन (डिसक्रिप्शन डे इज़िप्ट) में प्रकाशित किया गया। 19वीं सदी में, मिस्र सरकार और पुरातत्वविदों ने खुदाई में, सांस्कृतिक सम्मान और एकता के महत्व को मान्यता दी। द सुप्रीम कौंसिल ऑफ़ ऐंटीक्विटीज़, अब उन खुदाई, जिनका उद्देश्य खज़ाना ढूंढ़ने के बजाय जानकारी प्राप्त करना है, को मंजूरी देती है और देखरेख करती है। परिषद, मिस्र की ऐतिहासिक विरासत के संरक्षण के लिए बनाये गए स्मारक और संग्रहालय पुनर्निर्माण कार्यक्रमों का संचालन भी करती है।
मालिनीथान
मालिनीथान (Malinithan) अरुणाचल प्रदेश राज्य के निचले सियांग ज़िले में जमीन से 60 मीटर की ऊँचाई पर स्थित एक हिन्दू धार्मिक स्थल है। मालिनीथान असम और अरूणाचल प्रदेश की सीमा के पास लिकाबाली क्षेत्र में है। सीमा पर मेदानी क्षेत्र समाप्त हो जाते हैं और पर्वत श्रृंखलाएँ शुरू हो जाती हैं। मालिनीथान यहाँ का सबसे ख़ूबसूरत और पवित्र पर्यटन स्थल है, और इस से ब्रह्मपुत्र नदी के सुंदर दृश्य देखे जा सकते हैं। इस पूरी पहाड़ी पर पत्थर की प्रतिमाएँ देखी जा सकती हैं। यह सभी प्रतिमाएँ बहुत ख़ूबसूरत हैं। मालिनीथान का निर्माण 15वीं शताब्दी में शुतीया राजवंश के राजा लक्ष्मीनारायण ने करा था।
खोज
मालिनीथान (Malinithan) अरुणाचल प्रदेश राज्य के निचले सियांग ज़िले में जमीन से 60 मीटर की ऊँचाई पर स्थित एक हिन्दू धार्मिक स्थल है। मालिनीथान प्रतिमओं
की खोज 1968-1971 ई. की श्रृंखलाबद्ध खुदाई के दौरान हुई थी। खुदाई में प्रतिमाओं के साथ स्तंभ और अनेक कलाकृतियाँ भी मिली हैं। इन्हें देखने के लिए पर्यटक यहाँ बड़ी संख्या में आते है। पर्यटकों के अलावा तीर्थयात्रियों में भी मालिनीथान बहुत लोकप्रिय है। यहाँ पूजा करने के लिए देश-विदेश से हजारों तीर्थयात्री भी आते हैं।
रेडियो सगरमाथा
रेडियो सगरमाथा नेपाल के काठमांडू घाटी का एक अत्यन्त लोकप्रिय एफएम रेडियो स्टेशन है। 'सगरमाथा' का अर्थ है - 'माउंट एवरेस्ट'। यह मई १९९७ से आरम्भ हुआ और दक्षिण एशिया का पहला स्वतंत्र सामुदायिक रेडियो स्टेशन है। यह FM 102.4 MHz पर प्रसारण करता है।
सा रे ग म प
सा रे ग म प भारत की एक जानीमानी संगीत प्रतियोगिता है जो ज़ी टीवी पे १९९५ में शुरु हुई। इस प्रतियोगिता की कई शृंखलाएँ हुई और इसके अनेक विजेता भारतीय संगीत उद्योग में लोकप्रिय गायक बन गए।
रेडियो सगरमाथा
परिचय
यह वास्तव में बड़े लीग के एक खिलाड़ी के रूप में बाहर आया था जब वह वर्ष २००५ से पहले नि: शुल्क स्वतंत्र रेडियो आंदोलन के दौरान एक महत्वपूर्ण भूमिका निभाई। उस अवधि में जो समुदाय प्रसारण समुदाय की आवाज मुक्त गैगिंग की गुप्त उद्देश्यों के साथ तत्कालीन सरकार के दायरे में आते देखा था। सच्चा लोकतंत्र के रक्षक की भूमिका निभाने के अपने उद्देश्यों के लिए, रेडियो सगरमाथा सफलतापूर्वक जबकि अतीत में हो भाषण, कानून का शासन, वांछित लिंग संबंधों, मानव और महिलाओं के अधिकारों और आर्थिक विकास में युवाओं की भूमिका की स्वतंत्रता के कारण समर्थनमिशन अपरिवर्तित बनी हुई हो। क्या अधिक हो, यह नेपाल ही नहीं बल्कि पूरे में दक्षिण एशिया में किया गया हो समुदाय और जनता के हित प्रसारण मानक सेटिंग। यह वास्तव में लोकतंत्र और अभिव्यक्ति की स्वतंत्रता का रक्षक हो। यह दिसंबर २००५ में शाही शासन के दौरान उस पर एक कार्रवाई की पुष्टि गया था जब सेना की एक टुकड़ी स्टूडियो बाहर छापा मारा और दूर ले गया और गिरफ्तार उपकरण मात्र के भाग के रूप बीबीसी नेपाल सेवा से सीपीएन माओवादी के अध्यक्ष प्रचंड के एक साक्षात्कार के प्रसारण के लिए ड्यूटी पर पत्रकारों बीबीसी के साथ लंबे समय से चल व्यवस्था। एक उत्साही लड़ाई अधिनायकवाद की पराजय में हुआ। इसे मजबूत पहले से कहीं ज्यादा उभरा हो।
रेडियो पहुंच सगरमाथा एक बहुत व्यापक पहुंच हो। काठमांडू घाटी से प्रसारण, इसकी आवृत्ति उपलब्ध के रूप में दूर के रूप में Sindhuli दूर हो। वर्ष 2006 में समान प्रवेश द्वारा किए गए सर्वेक्षण द्वारा जा रहे हैं, रेडियो सगरमाथा Makwanpur जैसे जिलों में उपलब्ध हो, चितवन, Dhading, Sindhuli, Nuwakot, Rasuwa, Sindupalchowk, Dolakha और Ramechhap के कुछ हिस्सों। यह भी Solukhumbu और Okhaldhunga, बारा, Rautahat और गोरखा के कुछ हिस्सों में उपलब्ध हो के अलावा किसी अन्य से निर्बाध रेडियो के साथ सहयोग में कार्यक्रमों relaying बिना काठमांडू घाटी के पूरे में पहुँचने। इस रेडियो सगरमाथा के लिए २५००००० नियमित श्रोताओं पर सुनिश्चित करता हो। लेकिन यह समय पर एक करोड़ श्रोताओं के लिए उपलब्ध हो जब अपने कार्यक्रम कर रहे हैं relayed और फिर से देश भर में स्थानीय सामुदायिक रेडियो स्टेशन द्वारा प्रसारित। टैक्नोलॉजी और नई मीडिया रेडियो सगरमाथा एनालॉग से प्रस्थान करने के लिए गुणवत्ता प्रसारण की खोज में स्पूल के बाद वर्ष १९९९ में डिजिटल प्रसारण प्रौद्योगिकी के लिए स्नातक की उपाधि प्राप्त की थी। यह था के बाद ही यह हो कि अन्य रेडियो स्टेशनों डिजिटल मोड में बदल गया। यूनेस्को, एसडीसी, DANIDA, पारिस्थितिकी Himal, सामुदायिक रेडियो समर्थन केंद्र (CRSC) / नि: शुल्क आवाज, नीदरलैंड, सामुदायिक रेडियो प्रसारकों नेपाल के संघ (ACORAB), दूसरों के बीच में पहल तकनीकी क्षमता का उन्नयन करने का समर्थन किया हो जैसे इस बीच प्रतिष्ठित एजेंसियोंसगरमाथा रेडियो। रेडियो सगरमाथा उच्च प्रशिक्षित तकनीकी और इंजीनियरिंग कर्मियों की एक टीम हो। उनके काम के लिए गुणवत्ता ध्वनि सुनिश्चित करना हो। तकनीकी युग के लिए सच हो, रेडियो सगरमाथा इसके प्रसारण की गुणवत्ता में सुधार किया गया हो। जबकि रेडियो सगरमाथा १०० वाट के ट्रांसमीटर, आज यह १००० वाट ट्रांसमीटर का दावा करती हो के साथ बाहर ५०० अंतरिम में वाट क्षमता की कोशिश के बाद शुरू की थी। क्या अधिक हो, यह भी इंटरनेट पर उपलब्ध हो। अब जो भी इंटरनेट तक पहुँच www।radioसगरमाथा।org पर रेडियो सगरमाथा सुन सकते हो।
रेडियो नेटवर्क सगरमाथा समुदाय में क्रांति समुदाय प्रसारण के उद्देश्य से रेडियो स्टेशनों का एक नेटवर्क बनाया गया हो। अपने नेटवर्क के रेडियो स्टेशनों को जोड़ने के जो ५० से अधिक अब, यह अतुलनीय जमीनी स्तर तक पहुँच गया हो के माध्यम से। यह सामुदायिक रेडियो प्रसारकों नेपाल के संघ (ACORAB), काठमांडू घाटी एफएम 'प्रसारकों फोरम और सामुदायिक रेडियो प्रसारकों के वर्ल्ड एसोसिएशन (AMARC) का एक सदस्य हो। प्रसारक-श्रोता संबंध रेडियो सगरमाथा एक बहुत व्यापक listenership हो कि शहरी, अर्द्ध शहरी और ग्रामीण outback भर में कटौती। पेशेवर, वे राजनीतिक प्रतिष्ठान के सदस्यों में कटौती, नौकरशाहों, नागरिक समाज के बुद्धिजीवी वर्ग के सदस्यों और उन लोगों के श्रमिक वर्ग और किसानों से संबंधित। इसके अलावा, के बाद से इसकी आवृत्ति विविध जातीय क्षेत्रों और भौगोलिक क्षेत्रों में उपलब्ध हो, अपने श्रोताओं दोनों विविध जातीय और प्रमुख समुदायों के लोगों शामिल।
रेडियो श्रोताओं का सगरमाथा कार्यक्रम और बहुत कई मायनों में उत्पादन प्रसारण करने की प्रक्रिया में भाग ले सकते हैं। इस व्यवस्था के तहत, वे में चलना हो और रेडियो उत्पादकों के साथ बातचीत कर सकते हैं और अपने विचारों और मुद्दों पर जो वे शामिल होना चाहते हैं साझा करते हैं। वे भी फोन या ईमेल पत्र लिख कर भी या भेजने के द्वारा ही कर सकता हो। उन्होंने यह भी में उतारा जा सकता हो विभिन्न कार्यक्रमों में भाग लेने से रह जाते हैं। श्रोताओं को भी पत्रकारों से बात करते हुए वह या वह या शोध किया जा सकता हो क्षेत्र में कार्यक्रम के उत्पादन का स्वागत हो। क्या अधिक हो, प्रोग्राम डिजाइन किए हैं और श्रोताओं से सुझावों के आधार पर repackaged। इस श्रोताओं और प्रसारकों के बीच संबंध पुष्ट। संचालन रेडियो सगरमाथा पर्यावरण पत्रकार (NEFEJ) की नेपाल फोरम द्वारा १९९७ में स्थापित किया गया। रेडियो सगरमाथा के निदेशक बोर्ड का गठन करने के अलावा, इसके NEFEJ स्टेशन प्रबंधक की नियुक्ति और उसके लंबे समय से खड़ी उद्देश्यों के साथ सिंक्रनाइज़ेशन में अपने व्यापक नीति निर्धारण, जबकि वर्तमान स्टेशन प्रबंधक रेडियो स्टेशन के एक मुख्य कार्यकारी अधिकारी के रूप में कार्य करता हो।
मयंक डागर
मयंक जितेन्द्र डागर (जन्म 11 नवंबर 1996) घरेलू क्रिकेट खिलाड़ी हैं जो घरेलू क्रिकेट में हिमाचल प्रदेश के लिए खेलते हैं। वह दाएं हाथ के बल्लेबाज हैं और बाएं हाथ के ऑर्थोडॉक्स गेंदबाज हैं। वह 2016 अंडर-19 क्रिकेट विश्व कप के लिए भारत की टीम का हिस्सा थे। उन्होंने 6 अक्टूबर 2016 को रणजी ट्रॉफी 2016-17 में हिमाचल प्रदेश के लिए प्रथम श्रेणी में पदार्पण किया। जनवरी 2018 में, उन्हें किंग्स इलेवन पंजाब द्वारा 2018 की आईपीएल नीलामी में खरीदा गया था। जुलाई 2018 में, अनकैप्ड खिलाड़ी मयंक डागर ने यो-यो टेस्ट में 19.3 का स्कोर किया, जिसने मनीष पांडे के रिकॉर्ड को पछाड़ दिया, जिन्होंने 2017 में 19.2 का शीर्ष स्कोर हासिल किया था।
लॉर्ड्स क्रिकेट ग्राउंड
आज लॉर्ड्स अपने मूल स्थान पर नहीं है, 1787 और 1814 के बीच लॉर्ड द्वारा यहां स्थापित तीन मैदानों में से यह तीसरा है। उनका पहला मैदान जिसे अब लॉर्ड्स के पुराने मैदान के रूप में जाना जाता है, आज के डोरसेट स्क्वायर के पास स्थित था। दूसरा मैदान लॉर्ड्स मिडिल ग्राउंड है जिसका 1811 से 1813 के बीच इस्तेमाल किया गया था, उसके बाद उसकी आउटफील्ड से गुजरने वाली रीजेंट्स कैनल के निर्माण कार्य के कारण इसे बंद कर दिया गया। वर्तमान में लॉर्ड्स का जो मैदान है वह मिडिल ग्राउंड के 250 yd उत्तर-पश्चिम में स्थित है। लॉर्ड्स में एक प्रमुख पुनर्निर्माण योजना प्रस्तावित है जिससे मैदान में दस हजार अतिरिक्त लोगों के बैठने की जगह बनेगी साथ ही इसमें अपार्टमेंट्स और एक आइस रिंक भी जुड़ जाएंगे.
आरंभिक इतिहास
लॉर्ड्स के सबसे पुराने क्रिकेट फिक्सचर की बात करें तो (जो कि आज भी जारी है) वह है एटॉन बनाम हैरोमैच का मैच जो पहली बार जुलाई, 1805 में पुराने मैदान पर खेला गया था और वर्तमान के लॉर्ड्स क्रिकेट ग्राउंड पर जुलाई, 1818 में खेला गया था।
स्टैंड
लॉर्ड्स में फिलहाल जो स्टैंड्स हैं वो निम्न प्रकार से है (घड़ी की दिशा में):
पेवेलियन
विक्टोरियन युग की एक अहम चीज जो अब भी यहां मौजूद है वो है अपने प्रसिद्ध लॉन्ग रूम के साथ द पेवेलियन; इसे शिल्पकार थॉमस वेरिटी द्वारा तैयार डिजाइन के आधार पर 1889-90 में बनाया गया था। अभी हाल ही में 2004-05 में ग्रेड-II में सूचीबद्ध— इस ऐतिहासिक इमारत— का 8 मिलियन पाउंड की रकम से पुनर्निर्माण किया गया था। पेवेलियन मुख्य रूप से एमसीसी के सदस्यों के लिए हैं जो क्रिकेट देखने के लिए कुर्सियों का इस्तेमाल कर सकते हैं, इसके अलावा वे लॉन्ग रूम, लॉन्ग रूम बार, बॉलर्स बार, सदस्यों की दुकान समेत यहां मौजूद दूसरी सुविधाओं का इस्तेमाल कर सकते हैं। मिडिलसेक्स के मैचों के दौरान पेवेलियन को मिडिलसेक्स काउंटी क्लब के सदस्यों को लिए खोल दिया जाता है। पेवेलियन में ड्रेसिंग रूम भी शामिल है जहां खिलाड़ी अपने कपड़े बदलते हैं, जिसमें प्रत्येक में एक बालकनी है जिससे खिलाड़ी मैच भी देख सकें. दोनों मुख्य ड्रेसिंग रूम में ऑनर्स बोर्ड हैं, जहां लॉर्ड्स में खेले गए टेस्ट मैचों में शतक जमाने वाले, एक पारी में पांच विकेट लेने वाले और एक टेस्ट में दस विकेट लेने वाले खिलाड़ियों को दर्शाया गया है।
ओल्ड फादर टाइम
इस मैदान की दिखाई देने वाली एक और मुख्य विशेषता है ओल्ड फादर टाइम, यह फादर टाइम के आकार का एक वायु दिशासूचक यंत्र है जो फिलहाल मैदान के दक्षिण-पूर्व के एक स्टैंड की शोभा बढ़ा रहा है।
मीडिया सेंटर
1999 क्रिकेट विश्व कप के दौरान मीडिया सेंटर को बनाया गया था और एल्यूमिनियम से बनी ये दुनिया की पहली सेमी-मोनोकॉक इमारत थी। इसे दो बोटयार्ड्स में बनाया और फिट किया गया था और इसमें बोट-बिल्डिंग तकनीक का इस्तेमाल किया गया है। यह सेंटर मैदान के 15 m ऊपर स्थित है और इसका एकमात्र सहारा इसकी दो मीनारों— के चारों ओर बना ढांचा है जिसकी ऊंचाई मैदान के दूसरे छोर पर स्थित पेवेलियन के समान है। इस केंद्र की निचली दीर्घा में सौ से ज्यादा पत्रकारों के बैठने की जगह है और सबसे उपरी दीर्घा में रेडियो तथा टेलीविजन कमेंट्री बॉक्स हैं। इस केंद्र की एकमात्र खुलने वाली खिड़की ब्रॉडकास्टिंग बॉक्स में है जिसका इस्तेमाल टेस्ट मैच स्पेशल द्वारा किया जाता है। इस इमारत को 1999 में इसकी वास्तुकला की वजह से आरआईबीए स्टर्लिंग प्राइज से सम्मानित किया जा चुका है।
टैवर्न स्टैंड
क्रिकेटर्स और क्रिकेट प्रेमियों के एक चैरिटेबल समूह द लॉर्ड्स टैवर्नर्स ने लॉर्ड्स के पुराने टैवर्न पब से अपना नाम लिया है जहां संगठन के संस्थापक जमा हुआ करते थे। अब ये पब मौजूद नहीं है और टैवर्न स्टैंड अपनी पुरानी जगह पर है। हालांकि मैदान में इसी नाम से एक नया पब खुल गया है, इसके साथ ही पेवेलियन में एक मेंबर्स बार भी खुला है।
मैदान
लॉर्ड्स के मैदान की सबसे विशिष्ट और लोकप्रिय विशेषता मैदान के चारों तरफ की अत्यधिक ढलान है। उत्तर-पश्चिम में मैदान पर जो खेलने की सतह है वो दक्षिण-पूर्व की सतह से करीब आठ फीट ऊंची है। इस ढलान की वजह से पिच पर गेंद की उछाल में काफी विभिन्नता देखी जाती है, जब पेवेलियन छोर से गेंदबाजी डाली जाती है तब गेंद को दाहिने हाथ के बल्लेबाज की ओर घुमाने में आसानी होती है और जब नर्सरी छोर से गेंदबाजी की जाती है तो गेंद को बल्लेबाज से दूर घुमाने में आसानी होती है। मैदान का आउटफील्ड पानी जमने की वजह से बदनाम था और मॉरिस डे रोहन की अध्यक्षता में एस्टेट्स कमेटी की ओर से 2002-03 की सर्दियों में पूरे आउटफील्ड को दोबारा से तैयार किया गया। इसमें किए गए निवेश (करीब 2 मिलियन पाउंड) से तुरंत फायदा हुआ और बारिश की वजह से प्रभावित मैचों के टिकट के पैसे लौटाने की जरूरत काफी कम हो गई।
ग्रेस गेट्स
इस मैदान की विशेषताओं में से एक है इसकी सुंदर दरवाजों की जोड़ी, जिसका नामकरण डब्ल्यू जी ग्रेस के नाम पर किया गया है। 1923 में मैदान के सेंट जॉन्स वुड रोड के प्रवेश द्वार पर डब्ल्यू जी ग्रेस मेमोरियल गेट्स का निर्माण किया गया था। इनका डिजाइन सर हर्बर्ट बेकर ने तैयार किया था और इसके उद्घाटन समारोह में सर स्टैनली जैक्सन ने प्रदर्शन किया था, जिन्होंने प्रस्तावना में द ग्रेट क्रिकेटर शब्दों को शामिल करने का सुझाव दिया था।
फ्लडलाइट्स
2007 में मैदान में अस्थायी फ्लडलाइट्स स्थापित किए गए थे लेकिन सेंट जॉन्स वुड के रहवासियों द्वारा रोशनी प्रदूषण की शिकायत के बाद 2008 में लाइट्स को हटाना पड़ा था। जनवरी, 2009 में वेस्टमिनिस्टर काउंसिल ने नए स्थापित फ्लडलाइट्स के इस्तेमाल की इजाजत दे दी। इन नए लाइट्स को मैदान के लिए खास तौर पर डिजाइन किया गया था जिससे आसपास के घरों में इसकी रोशनी कम से कम पहुंचे। वेस्टमिनिस्टर काउंसिल की ये इजाजत बिना किसी शर्त के नहीं थी। लाइट्स पांच साल की ट्रायल अवधि के लिए थे जहां इन लाइट्स की रोशनी में अप्रैल से सितंबर के दौरान 12 मैच और 4 अभ्यास मैच खेले जा सकते थे। रात 9.50 बजे लाइट्स को उसकी क्षमता से आधा मंद कर दिया जाना था और रात 11 बजे तक पूरी तरह से बंद करना जरूरी था। इन लाइट्स का पहली बार सफल इस्तेमाल 27 मई 2009 को मिडलसेक्स बनाम केंट के बीच ट्वेंटी20 कप मैच में किया गया।
क्रिकेट का इस्तेमाल
गर्मी के दिनों के पहले टेस्ट समेत लॉर्ड्स प्रत्येक गर्मी के मौसम में दो टेस्ट मैचों और दो एक दिवसीय अंतर्राष्ट्रीय मैचों की मेजबानी करता है। लॉर्ड्स नैशनल विलेज क्रिकेट कंपीटिशन, एमसीसी यूनिवर्सिटीज चैलेंज टूर्नामेंट और द फ्रेंड्स प्रॉविडेंट ट्रॉफी के फाइनल्स की मेजबानी भी करता है। इनके अलावा प्रत्येक सीजन में फाइनल को छोड़कर लॉर्ड्स ट्वेंटी20 के दो मैचों की मेजबानी भी करता है।
लॉर्ड्स पर खेले जाने वाले सबसे पुराने मैचों में हर साल होने वाला एटॉन बनाम हैरो मैच है जिसकी शुरुआत 1805 में हुई थी (1805 के हैरो एकादश में लॉर्ड बायरॉन खेले थे) और 2005 में जिसका दो सौ साल पूरा होने का जश्न मनाया गया। मैचों में हमेशा जोरदार मुकाबला देखने को मिलता है। 2000 के बाद से 55 ओवर्स का मैच हो गया है, लेकिन इससे पहले यह डेकलरेशन और उससे भी पहले दो दिनों में दो पारियों का मैच हुआ करता था। जीत के मामले में पलड़ा एटॉन के पक्ष में था लेकिन द्विशतवार्षिकी वर्ष में विजेता हैरो रहा था।